CELEX: E2013P0001
Language: da
Date: 2013-02-13 00:00:00
Title: Sag anlagt den 13. februar 2013 af Míla ehf. mod EFTA-Tilsynsmyndigheden (Sag E-1/13)

9.5.2013   
            
            
               DA
            
            
               Den Europæiske Unions Tidende
            
            
               C 132/13
            
         Sag anlagt den 13. februar 2013 af Míla ehf. mod EFTA-Tilsynsmyndigheden
   (Sag E-1/13)
   2013/C 132/08
   Míla ehf. har ved advokaterne Espen I. Bakken og Thomas Nordby i Arntzen de Besche Advokatfirma AS, Bygdøy allé 2, 0204 Oslo, Norge, den 13. februar 2013 anlagt sag mod EFTA-Tilsynsmyndigheden ved EFTA-Domstolen.
   Sagsøgeren har nedlagt følgende påstande:
   
               1)
            
            
               Artikel 1 i EFTA-Tilsynsmyndighedens afgørelse 410/12/KOL erklæres ugyldig
            
         
               2)
            
            
               Sagens omkostninger betales af Tilsynsmyndigheden.
            
         
      Retlige og faktiske omstændigheder samt anbringender:
   
   
               —
            
            
               Sagsøger har nedlagt påstand om annullation af EFTA-Tilsynsmyndighedens afgørelse nr. 410/12/KOL af 21. november 2012, hvorved Tilsynsmyndigheden henlagde en sag om påstået statsstøtte i forbindelse med subsidieret leasing af optiske fibre, som hidtil havde tilhørt NATO, til Vodafone, uden at indlede formel undersøgelsesprocedure
            
         
               —
            
            
               Den anfægtede afgørelse blev truffet efter en klage fra Mila ehf., der hævede, at det islandske udenrigsministerium havde ydet ulovlig statsstøtte i forbindelse med subsidieret leasing af to optiske fibre, som hidtil havde tilhørt NATO. I sin afgørelse fandt EFTA-Tilsynsmyndigheden, at der ikke var tale om statsstøtte efter EØS-aftalens artikel 61, stk. 1, da det islandske udenrigsministeriums forsvarsdepartement den 1. februar 2010 leasede brugen og driften af optiske fibre til Og fjarskipti (også kaldet »Vodafone«), og henlagde sagen uden yderligere undersøgelser.
            
         
               —
            
            
               Sagsøger gør bl.a. gældende,
               
                           —
                        
                        
                           at den anfægtede afgørelse beror på en utilstrækkelig vurdering af de faktiske omstændigheder og en forkert anvendelse af relevant retspraksis.
                        
                     
                           —
                        
                        
                           at EFTA-Tilsynsmyndigheden har tilsidesat sin pligt til at indlede en formel undersøgelsesprocedure af en allerede ydet støtte og
                        
                     
                           —
                        
                        
                           at EFTA-Tilsynsmyndigheden ikke har givet en tilstrækkelig begrundelse for sin afgørelse.